**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ**

**№ 50**

**На 06 февруари 2020 г. от 17:30 ч. се проведе заседание на Общинска избирателна комисия Ямбол при следния**

**Д н е в е н р е д:**

1. Предсрочно прекратяване пълномощията на общински съветник в ОС гр. Ямбол и обявяване за избран Общински съветник в ОС гр. Ямбол следващият кандидат от листата на ПП „ГЕРБ”

***Докладва:*** *Екатерина Янева*

2.Входяща поща

***Докладва: Екатерина Янева***

**ПРИСЪСТВАТ:** **12 членове на комисията:** Екатерина Янева, Мариана Гърдева, Станимир Иванов, Драгомир Димитров, Младенка Николова,Миглена Кочинова, Гюлшен Юсеинова, Светла Кирилова,Невена Спасова, Стоян Дойчев, Яна Първанова и Пенка Илиева

**ОТСЪСТВА:** Ани Канева

Заседанието бе открито в **17:30** ч. и бе водено от Екатерина Янева – Председател на Общинската избирателна комисия - Ямбол.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 12 членове на комисията, имаме необходимия кворум за провеждане на днешното заседание. Предлагам колегата Драгомир Димитров за преброител при отчитане на поименното гласуване, а за протоколчик Мигленаа Кочинова. Който е съгласен с така направеното предложение, моля да гласува.

**ДРАГОМИР ДИМИТРОВ:** В зала 12членове: За:Екатерина Янева, Мариана Гърдева, Станимир Иванов, Драгомир Димитров, Младенка Николова,Миглена Кочинова, Гюлшен Юсеинова, Светла Кирилова,Невена Спасова,Яна Първанова и Пенка Илиева

**ПРОТИВ –** Няма.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, повод за днешното заседание е постъпило при нас писмо от председателя на Об.С Ямбол, с което ни е представено уведомление от общински съветник Димитър Рунков относно назначаването му за прокурист на МБАЛ „Св.Пантелеймон“ АД гр.Ямбол. Във връзка с посоченото уведомление, от Търговския регистър съм разпечатала Справка за актуално състояние на дружеството, от където е видно вписаната прокура, като отделно от това съм разпечатала и датата на която е вписана и лицето назначено за прокурист. Отделно от това виждате пред себе си и Актуален дружествен договор /Устав/, Протокол от общото събрание и Решение за упълномощаване на прокурист. В резултат на извършената служебна проверка, съм изготвила и следният проект за решение:

В Общинска избирателна комисия в гр.Ямбол е постъпило уведомление с вх.№248/05.02.2020г., чрез председателя на общинския съвет в община Ямбол от Димитър Руменов Рунков – общински съветник от листата на ПП ГЕРБ, с което се излагат обстоятелства, наличието на които е основание за предсрочно прекратяване на пълномощията му като Общински съветник, а именно поради назначаването му  като прокурист на МБАЛ „Св.Пантелеймон“ АД гр.Ямбол. От направената от ОИК Ямбол служебна проверка в Търговския регистър се установи, че на 29.01.2020г. по партидата на дружество е вписана прокура, като за прокурист е назначен Димитър Руменов Рунков.

            Съгласно чл.30, ал.4, т.9 от Закона за местното самоуправление и местната администрация Пълномощията на общинския съветник се прекратяват предсрочно при назначаването му за член на управителен, надзорен или контролен съвет, съвет на директорите, контрольор, управител, **прокурист**, търговски пълномощник, синдик или ликвидатор на **търговски дружества с общинско участие** или директор на общинско предприятие по Закона за общинската собственост, както и при заемането на длъжност като общински съветник или подобна длъжност в друга държава-членка на Европейския съюз.

            Общинска избирателна комисия в община Ямбол констатира, че са налице законовите предпоставки на чл.30, ал.4, т.9 от ЗМСМА, за предсрочно прекратяване на пълномощията на общинският съветник Димитър Руменов Рунков. На основание чл.30, ал.7 от ЗМСМА, ОИК Ямбол със същото Решение, с което се прекратяват пълномощията на общинския съветник, следва да определи като общински съветник следващият в листата на ПП ГЕРБ. От извършената проверка в Справката за класиране според преференциите от 28.10.2019г. на „Информационно обслужване“ АД, в произведените на 27 октомври 2019г. избори за общински съветници и кмет в община Ямбол се установи, че не са налице обстоятелствата по чл.458, ал.5 от ИК. Предвид разпоредбата на чл.454, ал.6 от ИК, следващият в листата на ПП ГЕРБ кандидат е Георги Илиев Миланов.

            Предвид изложеното и на основание чл. 87, ал. 1, т. 1 и т.24, във връзка с чл.458, ал.1 от Изборния кодекс и чл.30, ал.4, т.9 и ал.7 от Закона за местното самоуправление и местната администрация,  Общинска избирателна комисия в община Ямбол

**Р Е Ш И:**

1. Прекратява пълномощията като общински съветник в Общински съвет – гр.Ямбол на **Димитър Руменов Рунков с ЕГН: ………..**и анулира издаденото му Удостоверение №7**/08.11.2019г.**

     2.Обявява за избран за общински съветник в Общински съвет – гр. Ямбол, от листата на ПП ГЕРБ **Георги Илиев Миланов с ЕГН: ………….**

     3.Издава удостоверение на **Георги Илиев Миланов**, за  общински съветник в ОС- гр. Ямбол.

1. Решението подлежи на оспорване по реда на чл.459 от Изборния кодекс в 7 /седем/ дневен срок пред Административен съд гр. Ямбол.
2. В изпълнение на чл.30, ал.8 от ЗМСМА препис от настоящото Решение следва да бъде изпратено на Председателя на Общински съвет в гр.Ямбол в тридневен срок от влизането му в сила.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, има ли предложения за изменения или допълнения към докладвания проект за решение? Не виждам някой да заявява да вземе думата, поради и което, който съгласен с докладвания проект за решение, моля да гласува!

**ДРАГОМИР ДИМИТРОВ:** В зала 12членове: За:Екатерина Янева, Мариана Гърдева, Станимир Иванов, Драгомир Димитров, Младенка Николова,Миглена Кочинова, Гюлшен Юсеинова, Светла Кирилова,Невена Спасова,Яна Първанова и Пенка Илиева

**ПРОТИВ –** Няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с № 170-МИ от 06.02.2020г.

**ПРЕДСЕДАТЕЛЯТ ЕКАТЕРИНА ЯНЕВА**:Колеги, ще ви запозная с входящата поща. В комисията получихме писмо от ЦИК с вх.№246/21.01.2020г., с което се иска информация относно това дали има дела, образувани във връзка с оспорване на решения на ОИК на основание чл.88 и чл.459 ИК. Докладвам ви, че по това писмо съм отговорила с писмо, подписано от мен и секретаря на комисията. С вх. № 247/23.01.2020г. е получено указание от ЦИК с приложена таблица, която следва да се попълва и прилага към исканията за изплащане на възнаграждения за заседания и дежурства. Получено е писмо поздравление от ЦИК по случай Световния ден на изборите. Писмото е с вх.№249/05.02.2020г. и днес с писмо с наш вх.№ 250/06.02.2020г. ЦИК отново ни дава указания във връзка с искания за одобряване на възнаграждения на членовете на комисията за дежурства.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, аз нямам какво друго да добавя към входяща поща, и поради изчерпване на дневния ред закривам заседанието.

Заседанието се закри в 17:50 часа на 06.02.2020г.

ПРЕДСЕДАТЕЛ:

ЕКАТЕРИНА ЯНЕВА

СЕКРЕТАР:

 МАРИАНА ГЪРДЕВА